Komission asetus (ETY) N:o 3105/88, annettu 7 päivänä lokakuuta 1988, asetuksen (ETY) N:o 822/87 35 ja 36 artiklassa tarkoitettujen pakollisten tislausten soveltamista koskevista yksityiskohtaisista säännöistä



Virallinen lehti nro L 277 , 08/10/1988 s. 0021 - 0027

Suomenk. erityispainos Alue 3 Nide 27 s. 0164

Ruotsink. erityispainos Alue 3 Nide 27 s. 0164



KOMISSION ASETUS (ETY) N:o 3105/88, annettu 7 päivänä lokakuuta 1988, asetuksen (ETY) N:o 822/87 35 ja 36 artiklassa tarkoitettujen pakollisten tislausten soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 2964/88(2), ja erityisesti sen 35 artiklan 8 kohdan, 36 artiklan 6 kohdan, 47 artiklan 3 kohdan ja 81 artiklan, sekä katsoo, että asetuksen (ETY) N:o 822/87 35 ja 36 artiklassa tarkoitetut toimet on suoritettava viinien ja viiniyttämisen sivutuotteiden tislauksen yleisistä säännöistä 25 päivänä heinäkuuta 1983 annetun neuvoston asetuksen (ETY) N:o 2179/83(3), sellaisena kuin se on viimeksi muutettuna asetuksella (ETY) N:o 2505/88(4), säännösten mukaisesti, on tarpeen määritellä ne olosuhteet, joissa tuottajien on täytettävä asetuksen (ETY) N:o 822/87 35 ja 36 artiklassa säädetyt velvoitteet, sekä tislaajien velvoitteet, asetuksen (ETY) N:o 2179/83 14 artiklassa säädetään tiettyjen pienten tuottajien mahdollisuudesta saada vapautus asetuksen (ETY) N:o 822/87 35 artiklassa tarkoitetusta velvoitteesta vetämällä viiniyttämisen sivutuotteet valvotusti pois; Italian pyynnöstä tämä mahdollisuus voidaan myöntää Italian C-viininviljelyvyöhykkeellä sellaisille tuottajille, joiden tuotanto ei ole suurempi kuin 40 hehtolitraa näiden suhteettoman suurten kulujen välttämiseksi, viinintuottajien on toimitettava asetuksen (ETY) N:o 822/87 35 artiklassa tarkoitettuun tislaukseen tuotemäärä, jonka kokonaisalkoholipitoisuus vastaa prosenttiosuutta viininvalmistuksessa käytettävien viinirypäleiden luonnollisesta alkoholipitoisuudesta, toimitettavan tuotteen määrän laskeminen suhteessa käytettyjen viinirypäleiden alkoholipitoisuuteen on erityisen vaikea tehdä käytännössä, erityisesti, koska viinirypälelajikkeet aiheuttavat suuria vaihteluita käytettyjen viinirypäleiden ja saadun viinin välillä; toisaalta nämä vaikeudet voidaan poistaa ja valvonta voidaan tehdä yksinkertaisemmaksi ja tehokkaammaksi, jos tämä laskeminen tehdään suhteessa viinin alkoholipitoisuuteen; tällä laskentatavalla toimenpiteen taloudellinen tavoite saavutetaan myös ilman, että tuottajien olisi toimitettava suurempia määriä, asetuksen (ETY) N:o 2179/83 13 artiklan 3 kohdan mukaisesti tuottajia, jotka toimittavat rypäleen puristejäännöksen oenosyaniinin valmistukseen, koskee alennettu prosenttimäärä; puristejäännöksen sisältämä alkoholi on tärkeä osa mahdollisesti toimitettavasta alkoholimäärästä, ja sen vuoksi tämä prosenttimäärä olisi vahvistettava 5 prosenttiin; saman säännöksen mukaisesti tma-laatuvalkoviinien tuottajia koskee alennettu prosenttimäärä; edellisinä viinivuosina saatu kokemus huomioon ottaen olisi vahvistettava tämä luku 7 prosenttiin, toimitettavan tuotteen sisältämän alkoholimäärän määrittämiseksi on myös tarpeen vahvistaa asetuksen (ETY) N:o 822/87 35 artiklan 2 kohdan mukaisesti kiinteämääräinen luonnollinen alkoholipitoisuus jokaiselle viinivuodelle ja jokaiselle viininviljelyvyöhykkeelle; kuitenkin tiettyjen vyöhykkeiden tuottajia ei koske kyseinen velvoite asetuksen (ETY) N:o 822/87 35 artiklan 4 kohdan mukaisesti; tulevien viininvuosien viinin alkoholipitoisuutta koskevien tarkkojen tietojen puuttuessa tämä määrittäminen voidaan tehdä ottaen huomioon kyseisten viininviljelyvyöhykkeiden keskiarvot edellisiltä viinivuosilta sekä laadun paraneminen; on kuitenkin tarpeen säätää mahdollisuudesta muuttaa ennen viinin tislausajan alkua edellä mainittua alkoholipitoisuutta, jotta voidaan ottaa huomioon korjuun laadulliset tulokset; saatu kokemus on myös osoittanut tarpeelliseksi säätää mahdollisuudesta käyttää eri alkoholipitoisuuksia sellaisissa hallintoyksiköissä, joita on kohdannut erityisen epäsuotuisat ilmastolliset olosuhteet ja jotka jäsenvaltiot ovat tunnustaneet tuhoalueiksi, asetuksen (ETY) N:o 822/87 35 artiklan 3 kohdan toisen alakohdan mukaisesti olisi vahvistettava näiden sivutuotteiden ominaisuuksia koskevat vähimmäisvaatimukset; tislaukseen toimittamisen osalta tämän vahvistamisen tavoitteena on ainoastaan sallia tislaajille käytettävissä olevan raaka-aineen käyttäminen ilman suhteettoman suuria kuluja, kun taas jos nämä tuotteet vedetään valvotusti pois, sivutuotteiden ominaisuuksia koskevat vähimmäisvaatimukset ovat tärkeä osa toimenpiteen noudattamista, asetuksen (ETY) N:o 822/87 36 artiklassa tarkoitetun tislauksen osalta olisi säädettävä mahdollisuudesta sulkea pois jokaiselta tuottajalta tislausvelvoitteesta tietty kiinteä määrä, joka vastaa enimmillään perheen kulutukseen tarkoitettua määrää ja vietyä määrää; tämän vuoksi on tarpeen säätää, että kyseisten viinien vienti olisi toteutettava ennen päivämäärää, jona jäljellä olevat määrät tislataan säädetyn mukaisesti ennen viinivuoden loppua, asetuksen (ETY) N:o 822/87 36 artiklan 2 kohdan mukaisesti tislausvelvoitteesta vapautetaan tavanomaisesti viiniytetyt määrät; nämä määrät olisi määriteltävä jokaisen viiniluokan osalta, joka on saatu kaksinkertaiseen luokitukseen kuuluvista viinirypälelajikkeista, jokaisen tuottajan tislaukseen toimitettavan määrän määrittäminen olisi tehtävä tuotetun kokonaismäärän perusteella; määrä saadaan viinialan sato-, tuotanto- ja varastoilmoituksista 17 päivänä joulukuuta 1987 annetussa asetuksessa (ETY) N:o 3929/87(5) säädetyistä ilmoituksista sekä viinituotteiden saateasiakirjoista ja viinialan tuottajien ja muiden kauppiaiden kuin vähittäiskauppiaiden velvoitteista viinialalla 30 päivänä huhtikuuta 1975 annetussa komission asetuksessa (ETY) N:o 1153/75(6), sellaisena kuin se on viimeksi muutettuna asetuksella (ETY) N:o 418/86(7), säädettyihin rekistereihin merkityistä määristä, on tarpeen säätää tietyistä määräajoista, joissa tislaajan on maksettava tuottajalle vähimmäisostohinta, joka vahvistetaan asetuksen (ETY) N:o 822/87 35 artiklan 5a kohdan ja 36 artiklan 3 kohdan mukaisesti, tislaajat voivat asetuksen (ETY) N:o 822/87 35 artiklan 6 kohdan ja 36 artiklan 4 kohdan mukaisesti joko saada tislattavalle tuotteelle annettavaa tukea tai toimittaa tislauksesta saadun tuotteen interventioelimelle, tuen saamiseksi asiasta kiinnostuneiden on jätettävä hakemus, jonka liitteenä on tietty määrä todisteasiakirjoja; järjestelmän yhdenmukaisen toiminnan varmistamiseksi kaikissa jäsenvaltioissa olisi säädettävä määräajasta tämän hakemuksen jättämiselle, perusteettomien maksujen maksamisen välttämiseksi olisi säädettävä, että tuen maksaminen tai interventioelimelle toimitetusta alkoholista maksaminen tehdään ainoastaan, jos tislaaja toimittaa mainitulle toimielimelle todisteen ostohinnan maksamisesta tuottajalle tai jos tämä antaa viimeksi mainitulle vakuuden, toimien aikataulusta on tarpeen säätää tiettyjä määräaikoja tuottajille ja tislaajille, jotta taattaisiin toimenpiteelle paras mahdollinen tehokkuus, viinin laadun parantamiseksi on tarpeen tislata kaikki puristejäännös ja viinisakka; tämän vuoksi olisi säädettävä, että asetuksen (ETY) N:o 822/87 35 artiklassa säädetyn tislauksen mukaisesti tehtävää viinin tislausta ei hyväksytä viinivuoden alussa, on tarpeen välttää sitä, että tiettyjen viinien tislauksesta saatavat tuotteet, joita koskee asetuksen (ETY) N:o 822/87 35 ja 36 artiklassa tarkoitettu velvoite, aiheuttaisivat häiriötä viinistä valmistettujen alkuperänimityksen saaneiden alkoholijuomien markkinoilla; tämän vuoksi on asianmukaista säätää asetuksen (ETY) N:o 2179/83 3 artiklan 2 kohdan mukaisesti, että näiden viinien suoralla tislauksella ei voida saada aikaan tuotetta, jonka alkoholipitoisuus on pienempi kuin 92 tilavuusprosenttia, etyylialkoholimarkkinoiden järjestäytymättömyyden vuoksi yhteisön tasolla tämän alkoholin kaupan pitämisestä vastaavien interventioelinten on pakko myydä tuote edelleen ostohintaa alhaisempaan hintaan; on tarpeen säätää, että erotus tämän alkoholin ostohinnan ja myyntihinnan välillä katetaan kiinteällä summalla Euroopan maatalouden ohjaus- ja tukirahaston tukiosastosta, olisi laajennettava interventioelinten tislauksesta saatujen tuotteiden haltuunottoa koskemaan neuvoston asetuksessa (ETY) N:o 729/70(8), sellaisena kuin se on viimeksi muutettuna asetuksella (ETY) N:o 2048/88(9), olevien interventioiden rahoitusta koskevat säännökset, tietyt asetuksen (ETY) N:o 822/87 36 artiklassa tai mahdollisesti 35 artiklassa tarkoitettuun tislaukseen toimitettavat viinit voidaan jalostaa tislausta varten väkevöidyiksi viineiksi; olisi annettava säännökset, joita sovellettaisiin asetuksen (ETY) N:o 2179/83 25 ja 26 artiklan sääntöjen mukaisesti, sen vuoksi, että komissio saisi kokonaiskuvan asetuksen (ETY) N:o 822/87 36 artiklassa tarkoitettujen tislausvelvoitteiden noudattamisesta, on tarpeen, että kyseiset jäsenvaltiot ilmoittavat sille tasaisin väliajoin tislaajien antamien tietojen perusteella tislaustoimien kulusta ja tuloksista, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tässä asetuksessa säädetään: 1 I osastossa asetuksen (ETY) N:o 822/87 35 artiklassa tarkoitetun tislauksen soveltamista koskevat erityissäännöt; 2 II osastossa asetuksen (ETY) N:o 822/87 36 artiklassa tarkoitetun tislauksen soveltamista koskevat erityissäännöt; 3 III osastossa I ja II osastossa tarkoitettuja tislauksia koskevat yhteiset säännökset. I OSASTO Asetuksen (ETY) N:o 822/87 35 artiklassa tarkoitettu tislaus 2 artikla 1 Tuottajat, joita koskee asetuksen (ETY) N:o 822/87 35 artiklan 2 ja 3 kohdassa säädetty velvoite, täyttävät tämän velvoitteen toimittamalla 3 artiklan mukaisesti ja viimeistään kyseisen viinivuoden 31 päivänä heinäkuuta, tämän rajoittamatta asetuksen (ETY) N:o 2179/83 13 artiklan 3 kohdassa soveltamista: - rypäleen puristejäännöksen ja viinisakan kokonaisuudessaan hyväksytylle tislaajalle, ja - mahdollisesti viinit hyväksytylle tislaajalle tai tislausta varten väkevöidyn viinin hyväksytylle valmistajalle. 2 C-viininviljelyvyöhykkeiden italialaisessa osassa ne, joita koskee 1 kohdassa tarkoitettu velvoite, voivat saada vapautuksen tästä velvoitteesta käyttämällä asetuksen (ETY) N:o 822/87 35 artiklan 5 kohdassa säädettyä mahdollisuutta, jos he ovat viiniyttäneet tai muutoin jalostaneet viinirypäleitä määrän, joka vastaa enemmän kuin 25 hehtolitraa mutta vähemmän 40 hehtolitraa viiniä. 3 artikla 1 Tislattavaksi toimitettavien tuotteiden alkoholimäärän on oltava vähintään; - 10 prosenttia viinin sisältämästä alkoholimäärästä, jos se on saatu viiniyttämällä suoraan rypäleistä, - 5 prosenttia viinin sisältämästä alkoholimäärästä, jos se on saatu viiniyttämällä rypälemehuista, osittain käyneistä rypälemehuista tai käymistilassa olevasta uudesta viinistä. 2 Edellä 1 kohdan ensimmäisessä luetelmakohdassa tarkoitettu prosenttiosuus on: - 5 prosenttia sellaisten tuottajien osalta, jotka toimittavat puristejäännöksen oenosyaniinin valmistukseen, - 7 prosenttia tma-laatuvalkoviinien tuottajille siitä osasta heidän satoaan, joka voi saada tämän nimityksen. 4 artikla Edellä 2 artiklassa tarkoitettuina tuotteina tislaukseen toimitettavien tuotteiden alkoholimäärän määrittämiseksi kiinteämääräinen luonnollinen alkoholipitoisuus tilavuusprosentteina, joka on otettava huomioon eri viininviljelyvyöhykkeillä, vahvistetaan: - 8,5 prosentiksi B -vyöhykkeelle, - 9,0 prosentiksi C I -vyöhykkeelle, - 9,5 prosentiksi C II -vyöhykkeelle, - 10,0 prosentiksi C III -vyöhykkeelle. Jos sadon laadulliset tulokset kuitenkin niin edellyttävät, edellä mainittuja lukuja voidaan muuttaa ennen 11 artiklan 2 kohdassa tarkoitettujen viinien tislaustoimien aloittamista tulosten huomioon ottamiseksi. Näitä lukuja voidaan myös muuttaa sellaisten hallintoyksiköiden osalta, jotka jäsenmaat ovat todenneet tuhoalueiksi kansallisen lainsäädännön mukaisesti. 5 artikla Jotta tislauskustannukset voitaisiin pitää hyväksyttävissä rajoissa, viiniyttämisen sivutuotteiden keskimääräisten ominaisuuksien on oltava sivutuotteita tislaamoon toimitettaessa vähintään seuraavat: A Rypäleen puristejäännös: - B-viininviljelyvyöhykkeellä: 2 litraa puhdasta alkoholia desitonnia kohden, - C-viininviljelyvyöhykkeellä: 2 litraa puhdasta alkoholia desitonnia kohden, jos ne on valmistettu lajikkeista, jotka on luokiteltu kyseisen hallintoyksikön viinirypälelajikkeiden luokituksessa syötäväksi tarkoitettujen viinirypäleiden lajikkeeseen tai viinistä tislatun alkoholijuoman valmistukseen käytettävien rypäleiden lajikkeeseen; 2,8 litraa puhdasta alkoholia desitonnia kohden, jos ne on valmistettu lajikkeista, jotka on luokiteltu kyseisen hallintoyksikön viinirypälelajikkeiden luokituksessa ainoastaan viininvalmistuksessa käytettäviin rypälelajikkeisiin; B viinisakka: - B-viininviljelyvyöhykkeellä: 3 litraa puhdasta alkoholia desitonnia kohden, 45 prosenttia kosteutta, - C-viininviljelyvyöhykkeellä: 4 litraa puhdasta alkoholia desitonnia kohden, 45 prosenttia kosteutta. 6 artikla 1 Niiden viiniyttämisen sivutuotteiden, joita koskee asetuksen (ETY) N:o 822/87 35 artiklan 4 ja 5 kohdassa tarkoitettu velvoite vetää viiniyttämisen sivutuotteet valvotusti pois, puhtaan alkoholin vähimmäispitoisuudet ovat seuraavat: - puristejäännökselle: 2,1 litraa desitonnia kohden tma-laatuvalkoviinien osalta, 3 litraa desitonnia kohden muissa tapauksissa. - viinisakalle: 3,5 litraa desitonnia kohden tma-laatuvalkoviinien osalta, 5 litraa desitonnia kohden muissa tapauksissa. 2 Jos tuotteiden pois vetäminen valvotusti koskee ainoastaan rypäleen puristejäännöstä, viiniyttämisen sivutuotteiden keskimääräisten ominaisuuksien on oltava vähintään: - rypäleen puristejäännökselle: 2 litraa puhdasta alkoholia desitonnia kohden, - viinisakalle: 3 litraa puhdasta alkoholia desitonnia kohden ja 45 prosenttia kosteutta. 3 Edellä 2 kohdassa ja 5 artiklan B kohdassa olevaa prosenttiosuutta sovelletaan 31 päivään elokuuta 1990. Tämän jälkeiselle kaudelle se vahvistetaan ennen tätä päivämäärää korkeammalle tasolle. II OSASTO Asetuksen (ETY) N:o 822/87 36 artiklassa tarkoitettu tislaus 7 artikla Tuottajat, joita koskee asetuksen (ETY) N:o 822/87 36 artiklassa säädetty tislausvelvoite, täyttävät velvoitteensa toimittamalla viimeistään kyseisen viinivuoden 31 päivänä heinäkuuta viininsä hyväksytylle tislaajalle. Asetuksen (ETY) N:o 2179/83 26 artiklan 1 kohdassa tarkoitetussa tapauksessa velvoite täytetään toimittamalla viinit hyväksytylle tislausta varten väkevöidyn viinin valmistajalle viimeistään kyseisen viinivuoden 30 päivänä kesäkuuta. 8 artikla 1 Asetuksen (ETY) N:o 822/87 36 artiklan 1 kohdassa tarkoitettujen viinien osalta jokaisen tuottajan on toimitettava tuottamaansa kokonaismäärää vastaava määrä. Tästä määrästä vähennetään se määrä, josta tuottaja antaa todisteen siitä, että se on viety maasta viimeistään kyseisen viinivuoden 31 päivänä heinäkuuta. Tuottaja voi myös vähentää toimitettavasta määrästä määrän, joka vastaa enimmillään 10 hehtolitraa. Jos tislausvelvoite koskee osuuskunnallista tilaa, ensimmäisessä alakohdassa säädettyä 10 hehtolitran vähennystä sovelletaan sen jokaiseen jäseneen, joka on todellisuudessa toimittanut osuuskuntaan syötäväksi tarkoitettuja viinirypäleitä. Osuuskunnallisen tilan vähentämä kokonaismäärä ei voi kuitenkaan ylittää sitä yhteismäärää jokaiselle sellaiselle jäsenelle luovutetuista määristä, joka on toimittanut kyseisenä viinivuonna syötäväksi tarkoitettuja viinirypäleitä. 2 Asetuksen (ETY) N:o 822/87 36 artiklan 2 kohdassa tarkoitettujen viinien osalta jokaisen tuottajan on toimitettava tuottamaansa kokonaismäärää vastaava määrä. Tästä määrästä vähennetään: - tavanomaisesti viiniytettyä määrää vastaava määrä, joka lasketaan 3 kohdan mukaisesti, - määrä, josta tuottaja on esittänyt todisteen siitä, että se on viety maasta viimeistään kyseisen viinivuoden 31 päivänä heinäkuuta. Lisäksi tuottaja voi vähentää toimitettavasta määrästä määrän, joka vastaa enintään 10 hehtolitraa. 3 Jokaisessa hallintoyksikössä tavanomaisesti viiniytetty määrä on yhtä suuri kuin kymmenen jäsenen yhteisössä viinivuosina 1974/1975 - 1979/1980 viiniytettyjen määrien ja Espanjassa 1978/1979 - 1983/1984 viiniytettyjen määrien keskiarvo sellaisten viinien osalta, jotka ovat peräisin tässä samassa hallintoyksikössä samanaikaisesti viininvalmistuksessa käytettäviin rypälelajikkeisiin ja muuhun käyttöön tarkoitettuihin rypälelajikkeisiin luokitelluista lajikkeista. Kuitenkin sellaisten viinien osalta, jotka ovat peräisin tässä samassa hallintoyksikössä samanaikaisesti viininvalmistuksessa käytettäviin rypälelajikkeisiin ja viinistä tislatun alkoholijuoman valmistukseen tarkoitettuihin rypälelajikkeisiin luokitelluista lajikkeista tästä määrästä vähennetään ne määrät, jotka on tislattu muulla tavoin kuin alkuperänimityksen saaneiden viinistä tislattujen alkoholijuomien valmistamiseksi käytettävällä tavalla. Ensimmäisessä alakohdassa tarkoitettujen viinien osalta tavanomaisesti viiniytettävä määrä hehtaaria kohden vahvistetaan kyseisissä jäsenvaltioissa niin, että tässä alakohdassa mainitulle viiteajalle määrätään osuudet sellaisten viinien osalta, jotka ovat peräisin tässä samassa hallintoyksikössä samanaikaisesti viininvalmistuksessa käytettäviin rypälelajikkeisiin ja muuhun käyttöön tarkoitettuihin rypälelajikkeisiin luokitelluista lajikkeista. 4 Jokaisen tuottajan tuottama kokonaismäärä saadaan asetuksen (ETY) N:o 3929/87 7 artiklassa tarkoitettujen viinien ja 2 artiklan 1 kohdan tuotantoilmoituksessa olevien viinien määrien sekä asetuksen (ETY) N:o 1153/75 14 artiklassa tarkoitettuun rekisteriin kirjattujen tuottajan itsensä, tuotantoilmoituksen esittämispäivän jälkeen kyseisessä ilmoituksessa olevista, asetuksen (ETY) N:o 822/87 36 artiklan 1 ja 2 kohdassa tarkoitetuista rypälelajikkeista saaduista rypälemehuista tai rypäleistä valmistetuista viinimääristä. 9 artikla Asetuksen (ETY) N:o 822/87 36 artiklan 1 ja 2 kohdassa säädetyn poikkeuksen soveltamiseksi mainitussa artiklassa tarkoitetut viinit voivat liikkua: - tullitoimistoon, jossa tullimuodollisuudet suoritetaan, jonka jälkeen ne poistuvat yhteisön tullialueelta, - tislausta varten väkevöityjen viinien hyväksytyn valmistajan tiloihin, jossa ne jalostetaan tislausta varten väkevöidyksi viiniksi. III OSASTO Yleiset säännökset 10 artikla 1 Asetuksen (ETY) N:o 822/87 35 artiklan 5 a kohdassa ja 36 artiklan 3 kohdassa säädetyt ostohinnat vahvistetaan vuosittain ennen seuraavan viinivuoden 1 päivää elokuuta. 2 Tislaaja maksaa 1 kohdassa tarkoitetun ostohinnan tuottajalle kolmen kuukauden kuluessa jokaisen toimitetun tuote-erän tislaamoon saapumispäivästä. Jos kyseessä on kuitenkin asetuksen (ETY) N:o 822/87 35 artiklassa tarkoitettu tislaus, tislaaja ja tuottajat voivat sopia, että: - tislaaja maksaa tuottajalle viimeistään kolmen kuukauden kuluttua tuotteiden toimittamisesta ennakkomaksun, joka on 80 prosenttia ostohinnasta tai - ensimmäisessä alakohdassa tarkoitettu ennakkomaksu maksetaan tuotteiden toimituksen jälkeen ja viimeistään kuukauden kuluttua siitä, kun on esitetty lasku kyseisistä tuotteista ennen viinivuoden loppua. Tislaaja maksaa tuottajalle jäljelle jääneen osan viimeistään seuraavan marraskuun 30 päivänä. 11 artikla 1 Tislaaja voi saada tukea 2 kohdassa säädettyjen edellytysten mukaisesti. Tuen määrä vahvistetaan vuosittain ennen 1 päivää elokuuta seuraavalle viinivuodelle. Lisäksi vahvistetaan tuen määrät, jos sovelletaan asetuksen (ETY) N:o 2179/83 18 artiklan 3 kohtaa. 2 Tislaajan, jonka aikomuksena on saada 1 kohdassa tarkoitettua tukea, on jätettävä hakemus viimeistään sen lokakuun 31 päivänä, joka seuraa kyseisen viinivuoden loppua, sen jäsenvaltion interventioelimelle, jonka alueella asetuksen (ETY) N:o 2179/83 17 artiklan 1 kohdan säännösten mukainen tislaus on tehty. Jäsenvaltiot voivat vaatia, että mainitun artiklan 1 kohdan a alakohdassa tarkoitetun yhteenvedon tarkastaa valvontaelin. 3 Interventioelimen tislaajalle maksama tuki edellyttää, että tislaaja kahden kuukauden kuluessa 2 kohdassa tarkoitetun hakemuksen jättämisestä: - esittää todisteen 10 artiklassa tarkoitetun ostohinnan maksamisesta tai - antaa vakuuden interventioelimelle; vakuus on 110 prosenttia haetusta tuesta. Interventioelin maksaa tislaajalle tukea vastaavan summan kolmen kuukauden kuluessa ensimmäisen alakohdan toisessa luetelmakohdassa tarkoitetun vakuuden antamisesta. Ensimmäisen alakohdan toisessa luetelmakohdassa tarkoitetussa tapauksessa tislaajan on toimitettava interventioelimelle viimeistään sen joulukuun 31 päivänä, joka seuraa kyseistä viinivuotta, todiste siitä, että hän on maksanut kokonaisuudessaan 10 artiklassa tarkoitetun ostohinnan. Viimeistään kolme kuukautta tämän todisteen antamisesta interventioelin vapauttaa vakuuden. Jos todiste kuitenkin esitetään 31 päivä joulukuuta jälkeen mutta ennen seuraavan vuoden maaliskuun 1 päivää ja jos tämä myöhästyminen ei johdu tislaajan vakavasta laiminlyönnistä, interventioelin vapauttaa 80 prosenttia vakuudesta. 4 Edellä 10 artiklan 2 kohdan toisessa alakohdassa tarkoitetussa tapauksessa 3 kohdan ensimmäisen alakohdan ensimmäisessä luetelmakohdassa tarkoitettu todiste ostohinnan maksamisesta korvataan todisteella ennakkomaksun maksamisesta. Tällöin tislaajan on toimitettava interventioelimelle viimeistään sen joulukuun 31 päivänä, joka seuraa kyseistä viinivuotta, todiste siitä, että hän on maksanut 10 artiklan 2 kohdan kolmannessa alakohdassa tarkoitetun jäljelle jääneen osan. Jos tämä todiste esitetään 31 päivä joulukuuta jälkeen mutta ennen seuraavan vuoden maaliskuun 1 päivää ja jos tämä myöhästyminen ei johdu tislaajan vakavasta laiminlyönnistä, interventioelin perii takaisin 20 prosenttia maksetusta tuesta. Jos tätä todistetta ei esitetä ennen 1 päivää maaliskuuta, tuki peritään takaisin kokonaisuudessaan. 5 Jos huomataan, että tislaaja ei ole maksanut ostohintaa tuottajalle, interventioelin maksaa tuottajalle ennen seuraavaa 1 päivää kesäkuuta tukea vastaavan määrän, tarvittaessa tuottajan jäsenvaltion interventioelimen välityksellä. 12 artikla 1 Jollei asetuksen (ETY) N:o 2179/83 11 artiklasta muuta johdu, tislaustoimia ei saa suorittaa kyseisen viinivuoden 31 päivän elokuuta jälkeen. 2 Viini, joka mahdollisesti toimitetaan asetuksen (ETY) N:o 822/87 35 artiklan 2 kohdassa säädetyn velvoitteen täyttämiseksi, voidaan tislata vasta kyseisen viinivuoden 1 päivästä tammikuuta alkaen. 3 Sellaisten viinien suoralla tislauksella, jotka ovat peräisin samassa hallintoyksikössä samanaikaisesti viininvalmistuksessa käytettäviin rypälelajikkeisiin ja viinistä tislatun alkoholijuoman valmistukseen tarkoitettuihin rypälelajikkeisiin luokitelluista lajikkeista, voidaan saada ainoastaan sellainen tuote, jonka alkoholipitoisuus on vähintään 92 tilavuusprosenttia. 4 Tislaajien on osoitettava interventioelimelle viimeistään jokaisen kuukauden 10 päivänä edellisen kuukauden osalta selvitys tislatuista tuotemääristä ja tislauksesta saatujen tuotteiden määristä, jaettuina asetuksen (ETY) N:o 2179/83 3 artiklan 1 kohdan ensimmäisessä alakohdassa tarkoitettuihin luokkiin. 13 artikla 1 Tislaajan interventioelimelle toimittamien alkoholipitoisuudeltaan vähintään 92 tilavuusprosenttia sisältävien tuotteiden toimitus on tehtävä viimeistään sen lokakuun 31 päivänä, joka seuraa kyseistä viinivuotta, tai sovellettaessa asetuksen (ETY) N:o 2179/83 11 artiklan 2 kohtaa, toimivaltaisen kansallisen viranomaisen vahvistamana päivänä. 2 Tislaajalle maksettavat hinnat 1 kohdassa tarkoitetusta tuotteesta vahvistetaan vuosittain asetuksen (ETY) N:o 2179/83 18 artiklan mukaisesti ennen 1 päivää elokuuta seuraavalle viinivuodelle. Jos tislaaja on saanut tukea 11 artiklassa säädetyin edellytyksin, näistä hinnoista vähennetään tätä tukea vastaava määrä. Jos tislaaja ei ole saanut tukea, 11 artiklan 2-5 kohdan säännöksiä sovelletaan ottaen huomioon mahdolliset mukautukset. 3 Edellä 2 kohdan ensimmäisessä alakohdassa tarkoitettuja hintoja sovelletaan asetuksen (ETY) N:o 2179/83 liitteessä olevaa määritelmää vastaavaan neutraaliin alkoholiin. Muiden alkoholien osalta 2 ja 3 kohdassa tarkoitetuista hinnoista vähennetään vuosittain vahvistettava määrä ennen jokaisen viinivuoden alkua. 4 Interventioelin maksaa tislaajalle viimeistään kolmen kuukauden kuluttua alkoholin toimittamisesta. 14 artikla 1 Euroopan maatalouden ohjaus- ja tukirahaston tukiosasto osallistuu alkoholin haltuunotosta interventioelimille aiheutuviin kuluihin. Tämän osallistumisen määrä vahvistetaan ennen jokaisen viinivuoden alkua. Kuitenkin asetuksen (ETY) N:o 2179/83 11 artiklan 2 kohdan mukaisesti haltuunotetun alkoholin kuluihin ei osallistuta. 2 Asetuksen (ETY) N:o 729/70 4 ja 5 artiklaa sovelletaan tähän osallistumiseen. 15 artikla 1 Asetuksen (ETY) N:o 2179/83 26 artiklan 1 kohdassa tarkoitetussa tapauksessa toimitussopimus tai -ilmoitus tislausta varten väkevöidyn viinin valmistukseen viemisestä on esitettävä toimivaltaisen interventioelimen hyväksyttäväksi viimeistään kyseisen viinivuoden 31 päivänä tammikuuta. Interventioelin ilmoittaa tuottajalle hyväksymismenettelyn tuloksen sopimuksen tai ilmoituksen esittämistä seuraavien 15 päivän kuluessa. 2 Asetuksen (ETY) N:o 822/87 35 artiklassa säädetyn tislauksen osalta tämä valmistaminen voidaan tehdä vasta kyseisen viinivuoden 1 päivästä tammikuuta alkaen ja joka tapauksessa sopimuksen tai ilmoituksen hyväksymisen jälkeen. 3 Väkevöityä viiniä ei voida valmistaa kyseisen viinivuoden 31 päivän heinäkuuta jälkeen. 4 Viininvalmistajan on osoitettava interventioelimelle viimeistään jokaisen kuukauden 10 päivänä selvitys niistä viinimääristä, jotka hänelle on toimitettu kuluneen kuukauden aikana. 5 Tislausta varten väkevöidyksi viiniksi muutetun viinin osalta valmistaja saa tukea, joka vahvistetaan ennen jokaisen viinivuoden alkua. Saadakseen tukea valmistajan on jätettävä viimeistään sen marraskuun 30 päivänä, joka seuraa kyseistä viinivuotta, hakemus toimivaltaiselle interventioelimelle, johon on liitettävä jäljennös saateasiakirjoista, jotka koskevat sen viinin kuljetusta, jolle tukea haetaan, tai yhteenveto näistä asiakirjoista. Jäsenvaltiot voivat vaatia, että toisessa alakohdassa tarkoitetut jäljennökset tai yhteenvedon tarkastaa valvontaelin. Tukea maksetaan viimeistään kolmen kuukauden päästä asetuksen (ETY) N:o 2179/83 26 artiklan 4 kohdassa tarkoitetun vakuuden antamisesta annetun todisteen esittämisestä, ja joka tapauksessa sen päivän jälkeen, jolloin sopimus tai ilmoitus on hyväksytty. 6 Edellä 5 kohdan viimeisessä alakohdassa tarkoitettu vakuus vapautetaan ainoastaan jos viimeistään sen joulukuun 31 päivänä, joka seuraa kyseistä viinivuotta, todistetaan että: - koko sopimuksessa tai ilmoituksessa ilmoitettu viinimäärä on jalostettu tislausta varten väkevöidyksi viiniksi ja tislattu, - kyseistä tislausta varten säädetty ostohinta on maksettu tuottajalle 10 artiklan 2 kohdan mukaisissa määräajoissa. Jos nämä todisteet esitetään kuitenkin säädetyn määräajan päättymisen jälkeen mutta ennen seuraavan vuoden 1 päivää maaliskuuta ja jos tämä myöhästyminen ei johdu valmistajan vakavasta laiminlyönnistä, vakuus vapautetaan 80 prosenttiin saakka. Jos todetaan, että valmistaja ei ole maksanut ostohintaa tuottajalle, interventioelin maksaa tuottajalle ennen seuraavaa 1 päivää kesäkuuta tukea vastaavan määrän, tarvittaessa tuottajan jäsenvaltion interventioelimen välityksellä. 16 artikla 1 Muutoin kuin ylivoimaisen esteen sattuessa, jos tuottaja tai tislaaja ei täytä jotakin häntä tämän asetuksen mukaisesti koskevista velvoitteista, toimivaltainen viranomainen vahvistaa toimenpiteet, jotka se katsoo tämän vuoksi tarpeellisiksi, sanotun kuitenkaan rajoittamatta asetuksen (ETY) N:o 822/87 47 artiklan säännösten soveltamista. 2 Jäsenvaltioiden on ilmoitettava komissiolle 1 kohdan soveltamisesta sekä ylivoimaisen esteen lausekkeeseen viittaavien hakijoiden saamasta vastauksesta. 17 artikla 1 Jäsenvaltioiden on osoitettava komissiolle viimeistään jokaisen kuukauden 20 päivänä edellisen kuukauden osalta selvitys, jossa on: - tislatut viinin, rypäleen puristejäännöksen ja tislausta varten väkevöidyn viinin määrät, - asetuksen (ETY) N:o 822/87 35 ja 36 artiklassa tarkoitettuihin tislauksiin interventioelimille toimitetut alkoholimäärät, - tuotetut viinistä tislatun alkoholijuoman määrät sekä näiden tuotteiden sisältämät alkoholimäärät, - muiden, vähintään 52-prosenttisten tuotteiden määrät, joille on haettu tukea. 2 Omien interventioelintensä haltuunottamasta alkoholista jäsenvaltioiden on ilmoitettava komissiolle ennen 1 päivää lokakuuta edellisestä viinivuodesta koko viinivuoden aikana käytössä olleet hinnat sekä näihin hintoihin myytyjen tuotteiden ominaisuudet ja määrät. 3 Jäsenvaltioiden on ilmoitettava komissiolle edellisen viinivuoden osalta viimeistään 31 päivään maaliskuuta mennessä ne tapaukset, joissa tislaajat tai väkevöidyn viinin tuottajat eivät ole noudattaneet velvoitteitaan, ja ne toimenpiteet, joihin tämä on johtanut. 18 artikla Asetuksen (ETY) N:o 822/87 47 artiklan 1 kohdassa tarkoitettu viiteaika on mainitun asetuksen 35 ja 36 artiklassa tarkoitettujen velvoitteiden osalta kyseisen viinivuoden 1 päivästä syyskuuta 31 päivään heinäkuuta. 19 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä syyskuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä lokakuuta 1988. Komission puolesta Frans ANDRIESSEN Varapuheenjohtaja (1) EYVL N:o L 84, 27.3.1987, s. 1 (2) EYVL N:o L 269, 29.9.1988, s. 5 (3) EYVL N:o L 212, 3.8.1983, s. 1 (4) EYVL N:o L 225, 15.8.1988, s. 14 (5) EYVL N:o L 369, 29.12.1987, s. 59 (6) EYVL N:o L 113, 1.5.1975, s. 1 (7) EYVL N:o L 48, 26.2.1986, s. 8 (8) EYVL N:o L 94, 28.4.1970, s. 13 (9) EYVL N:o L 185, 15.7.1988, s. 1